Resolute Support Mission

Resolute Support Mission (RS) var en NATO-ledet operasjon i Afghanistan som fra desember 2014 gav støtte til afghanske myndigheter i form av opplæring og rådgivning. RS tok over for International Security Assistance Force (ISAF), men skulle ikke være en stridsoperasjon.

NATO vedtok i april 2021 å trekke seg ut av Afghanistan og de fleste deltakende landene trakk ut sine styrker mellom mai og juli 2021. Soldatene fra Forsvarets spesialstyrker var de siste norske kampstyrkene som forlot landet i slutten av juni. Kun et norskledet feltsykehus ved Hamid Karzai internasjonale lufthavn er igjen, og er planlagt driftet ut 2021.https://www.forsvaret.no/aktuelt-og-presse/aktuelt/afghanistan-uttrekning

Resolute Support Mission ble offisielt avsluttet 12. juli 2021.https://www.politico.com/news/magazine/2021/07/16/scott-miller-general-afghanistan-profile-499490

Bakgrunn og mandat
Operasjonsplanene for RS ble vedtatt av NATOs utenriksministre i juni 2014. Betingelsene for operasjonen ble fastsatt i en statusavtale med afghanske myndigheter, en avtale som ble ratifisert av Afghanistans nasjonalforsamling i november 2014.«President Ghani ratifies security agreements with US and NATO», Khaama Press, 30. november 2014. Lest 20. desember 2014. Avtalen fikk støtte fra FNs sikkerhetsråd.«Afghanistan: Security Council backs agreement on new non-combat NATO mission», UN News Centre, 12. desember 2014. Lest 20. desember 2014.

Hensikten med operasjonen var å gi trening, rådgivning og assistanse til den afghanske hæren og politiet. NATO opplyste at operasjonen vil ha en personellstyrke på rundt .«NATO-led Resolute Support Mission in Afghanistan», NATO, 18. desember 2014. Lest 20. desember 2014. RS hadde hovedkvarter i Kabul og ellers ha regional tilstedeværelse i Mazar-e Sharif, Herat, Kandahar og Laghman. RS erstattet ISAF 1. januar 2015.«NATO and Afghanistan», NATO, 18. desember 2014. Lest 20. desember 2014. Avviklingen av ISAF og overgangen til Resolute Support ble markert ved en seremoni i Kabul 28. desember 2014.«Transition ceremony kicks off Resolute Support Mission» , NATO, 28. desember 2014. Lest 28. desember 2014.«Nato ends combat operations in Afghanistan», The Guardian, 28. desember 2014. Lest 28. desember 2014.

Bidrag
Både NATO-medlemmer og andre land bidro med personell. Hovedtyngden av RS-personellet kom fra USA, som stilte med  soldater.«FN støtter NATO-oppdrag i Afghanistan» , Altaposten, 13. desember 2014. Lest 20. desember 2014. Tyskland bidro med inntil 850 mann.«Votum des Bundestags: Bundeswehr bleibt für Beratungseinsatz in Afghanistan», Spiegel, 18. desember 2014. Lest 20. desember 2014. Norge bidro med ulike støttebidrag, inkludert opplæringen av afghanske sikkerhetsstyrker. I 2015 fikk det norske bidraget et omfang på 75 personer, i hovedsak fra Forsvarets spesialstyrker.«Militære bidrag til Afghanistan i 2015», Forsvarsdepartementet, pressemelding nr. 84/2014, 30. oktober 2014. Lest 20. desember 2014. Sverige bidro i 2015 med inntil 50 personer.«Fortsatt svenskt militärt stöd till Afghanistan», Radio Sweden, 17 desember 2014. Lest 20. desember 2014.

Referanser

Kategori:NATO
Kategori:Afghanistan
Kategori:Introduksjoner i 2015
Kategori:Opphør i 2021